มีแผลที่ปากช่องคลอด1แผล เริ่มจากเป็นตุ่มแดงคันตอนนี้แผลเหมือนแผลร้อนในค่ะแสบเวลาฉี่ ล้าง คันตรงแผลไม่มีอาการอื่นร่วมด้วยไม่มีแผลเพิ่มมีแค่1แผลก่อนหน้านี้เป็นประจำเดือนค่ะพอหายแล้วเป็นตุ่มนี้ขึ้นมาค่ะ เคยเป็นมา1ครั้งเหมือนกันอยากรู้ว่าเป็นแผลอะไรคะ อันตรายไหมหรือเป็นแผลจากโรคทางเพศสัมพีนธ์ (ไม่ได้มีเพศสัมพันธ์ค่ะ)
สวัสดีค่ะ wanniphaแผลที่ปากช่องคลอดเป็นตุ่มแดงนั้นอาจจะเกิดจาก เริมที่อวัยวะเพศ เป็นตุ่มน้ำใสแสบร้อนได้ หรือหูดที่อวัยวะเพศ ตุ่มจากการติดเชื้อแบคทีเรียหรือเชื้อราที่เยื่อบุอวัยวะเพศ ตุ่มจากการฉีกขาดของอวัยวะเพศ ต่อมสร้างน้ำหล่อลื่นอักเสบ เป็นต้นถ้าเคยเป็นๆหายๆมาหลายครั้ง อาจจะเป็นเรื่องเริมที่อวัยวะเพศได้ซึ่งควรไปพบแพทย์เพื่อตรวจเพิ่มเติมให้ได้การวินิจฉัย การเป็นเริมรักษาด้วยยากินต้านไวรัสตามที่แพทย์สั่งเบื้องต้นงดการมีเพศสัมพันธ์ไปก่อน ใช้น้ำเปล่าสะอาดล้างภายนอก ไม่ไปบีบบริเวณที่เป็นตุ่มเอง